CELEX: E2012J0004
Language: sl
Date: 2013-10-07 00:00:00
Title: Odločba Sodišča z dne 7. oktobra 2013 v združenih zadevah E-4/12 in E-5/12 – Risdal Touring AS in Konkurrenten.no AS proti Nadzornemu organu Efte (Tožba za razglasitev ničnosti odločbe Nadzornega organa Efte – Dostop do dokumentov – Dopustnost – Ustavitev postopka)

19.12.2013   
            
            
               SL
            
            
               Uradni list Evropske unije
            
            
               C 372/18
            
         ODLOČBA SODIŠČA
   z dne 7. oktobra 2013
   v združenih zadevah E-4/12 in E-5/12
   Risdal Touring AS in Konkurrenten.no AS proti Nadzornemu organu Efte
   (Tožba za razglasitev ničnosti odločbe Nadzornega organa Efte – Dostop do dokumentov – Dopustnost – Ustavitev postopka)
   (2013/C 372/07)
   V združenih zadevah E-4/12 in E-5/12, Risdal Touring AS in Konkurrenten.no AS proti Nadzornemu organu Efte, katerih predmet je TOŽBA, da se v zadevi E-4/12 Risdal Touring razglasi ničnost odločbe tožene stranke, ki je bila prvič in brez utemeljitve vročena 5. aprila 2012 in nato še 4. maja 2012 in s katero je bil zavrnjen dostop javnosti do celotne vsebine sodbe in posebnih dokumentov v zadevi sodišča Efte št. 70506, pri kateri gre za zadevo v zvezi z državno pomočjo, in sicer na podlagi Pravil v zvezi z dostopom do dokumentov, določenih z odločbo Nadzornega organa Efte št. 407/08/COL z dne 27. junija 2008; ter v zadevi E-5/12, Konkurrenten, razglasi ničnost odločbe tožene stranke, ki je bila vročena 5. aprila 2012 in s katero je bil brez utemeljitve zavrnjen dostop javnosti do celotne vsebine sodbe v zadevi sodišča Efte št. 60510, pri kateri gre za zadevo v zvezi z državno pomočjo, in sicer na podlagi Pravil v zvezi z dostopom do dokumentov, določenih z odločbo Nadzornega organa Efte št. 407/08/COL z dne 27. junija 2008, je Sodišče v sestavi: Carl Baudenbacher, predsednik in sodnik poročevalec, Per Christiansen in Páll Hreinsson, sodnika, 7. oktobra 2013 razglasilo sodbo, katere izrek se glasi:
   Sodišče je odločilo:
   
                
            
            
               
                  V zadevi E-4/12, Risdal Touring AS proti Nadzornemu organu Efte:
               
               
                           1.
                        
                        
                           Del tožbe, ki se nanaša na zadevne dokumente, se zavrže kot nedopusten.
                        
                     
                           2.
                        
                        
                           Ni potrebe po odločanju o preostalih delih tožbe.
                        
                     
                           3.
                        
                        
                           Nadzorni organ Efte krije svoje stroške in polovico stroškov, ki so nastali tožeči stranki.
                        
                     
                           4.
                        
                        
                           Tožeča stranka nosi polovico svojih stroškov.
                        
                     
         
                
            
            
               
                  V zadevi E-5/12, Konkurrenten.no AS proti Nadzornemu organu Efte:
               
               
                           1.
                        
                        
                           Tožba se zavrže kot nedopustna.
                        
                     
                           2.
                        
                        
                           Nadzorni organ Efte krije svoje stroške in stroške, ki so nastali tožeči stranki.